**АНАЛИЗ НА РЕШЕНИЕТО НА ЗАДАЧА**

**АБЕЦЕДЕЯ**

Нека съгласните в езика са *c*, а гласните – *v* на брой. Всички *p*=*c*×*v* на брой съчетания съгласна-гласна, подредени по „азбучен ред“ (според зададената азбука), могат да се разглеждат като „цифри“ в бройна система с основа *p*. Генерираме тези съчетания (те не са повече от 20×6=120). Тъй като начинът на образуване на думите съответства на „броене с водещи нули“, то *p* на брой са едноцифрените числа, *p*2 на брой са двуцифрените, *p*3 – трицифрените и т. н. Това разсъждение води до следния алгоритъм:

1. Намираме броя *t* на цифрите, които ще се използват за записа на числото: сумираме последователно степените на *p*, докато сумата *s* е по-малка от *N*; изваждаме от *s* последно добавената степен на *p*.
2. Превръщаме *N*-1-*s* в *p*-ичен запис с *t* цифри (евентуално с водещи нули).
3. Извеждаме резултата, като използваме за „цифри“ сричките, генерирани в началото.

*Автор: Павлин Пеев*