**Задача A. ПЛОЩ**

*Автор Павлин Пеев*

Ванко иска да загради колкото може по-голяма площ от Равна ливада за своите овце. За съжаление, разполага само с четири заграждения: три с дължина *a* cm и едно с дължина *b* cm. Напишете програма **area**, която определя максималната площ, която Ванко може да загради.

**Вход**

От стандартния вход се въвежда един ред, на който, разделени с интервал, са записани реалните числа *a* и *b*, всяко с не повече от два знака след десетичната точка.

**Изход**

Запишете на стандартния изход един ред с едно реално число: максималната площ в квадратни сантиметри, която Ванко може да загради, закръглена и форматирана до втория знак след десетичната точка.

**Ограничения**

1 ≤ *a*, *b* ≤ 1000

**Пример**

**Вход**

71.08 38

**Изход**

3770.29