**АНАЛИЗ НА РЕШЕНИЕТО НА ЗАДАЧА**

**СУМА**

Дадените числа се въвеждат като елементи на масив a[i].

За да намерим индекси *i* и *j*, за които *ai* + *aj* = *s*, разглеждаме множеството от стойности *s* – *aj*, където *j* пробягва последователно всички индекси на редицата, за които *s* – *aj* > 0. Намираме първия индекс *i* в редицата, за който *ai* = *s* – *aj* и тогава двата индекса *i* и *j* са търсените.

Използваме спомагателен масив p[] и в него на позиция, съответстваща на стойността *s* – *aj*, записваме *j,* т.е. имаме p[*s* – *aj*] = *j.* Това става в цикълa for(int j=1;j<=n;j++)в програмата.

След като така сме записали стойности в масива p[], започваме да търсим първия индекс *i*, за който в p[*ai*] има нещо записано, т.е. намираме някакво *j*, така че *ai* = *s* – *aj*. Остава да отпечатаме индексите *i* и *j* = p[*s* – *aj*] = p[*ai*].

*Автор: Емил Келеведжиев*