**АНАЛИЗ НА РЕШЕНИЕТО НА ЗАДАЧА**

**РЕДИЦА**

От условието е ясно, че левият и десният край на подредицата трябва да са минималното и максималното число.

С едно обхождане на редицата намираме а1 и а2 – най-лявата и най-дясната позиция на минималните числа и b1 и b2 – най-лявата и най-дясната позиция на максималните числа.

Един от начините за решаване е, още в цикъла на обхождане, на всяка итерация да запомняме в p1 и q1 текущата подредица с максимална дължина. Това е решението в *red.cpp*.

Друг начин е, след завършване на цикъла, в зависимост от разположението на a1, a2, b1 и b2, да намерим търсената максимална подредица. Решението е измежду всички двойки (А,В), за които A<B, B-A е максимално и буквите, които са на мястото на А и В, са различни. От всички 8 двойки (a1,b1), (a1,b2), (а2,b1), …, (b2,a2) някои ще отпаднат. Например двойката (b2,a1) не може да е решение, защото разположението ще е от вида:

. . . b1 . . . b2 . . . . a1 . . . . a2 . . и се вижда, че решение ще е (b1,a2).

Т.е. отпадат всички двойки от вида (a2,b?) защото двойката (a1,b?) е винаги по-добро решение. Същото важи и за двойките от вида (b2,a?), за които двойката (b1,a?) е също по-добра. Решението е в *red1.cpp*.

*Автор: Павел Петров*