### ЗАДАЧА B3. АВТОМОБИЛНО СЪСТЕЗАНИЕ

**Автор: Младен Манев**

Организаторите на автомобилно състезание разположили *N* пункта за техническа поддръжка по трасето на състезанието, номерирани последователно с целите числа от 1 до *N* в посока от старта към финала. Цената на обслужването в пункт с номер *i* (1 ≤ *i* ≤ *N*) е *ai*. За да се намали вероятността от катастрофи по време на състезанието, организаторите въвели следното правило: всеки автомобил, участващ в състезанието, може да пропусне най-много два последователни пункта за техническа поддръжка. Освен това всеки автомобил трябва поне веднъж през цялото състезание да мине през пункт за техническа поддръжка.

Напишете програма **racing**, която намира най-малката сума, която състезател трябва да заплати в пунктовете, в които спира.

**Вход**

Първият ред на стандартния вход съдържа цялото положително число *N* (1 ≤ *N* ≤ 1000). На следващия ред са записани *N* цели положителни числа, по-малки от 100 – съответните цени *ai* за обслужване в пунктовете (1 ≤ *i* ≤ *N*).

**Изход**

На стандартния изход изведете едно число – търсената минимална цена за техническото обслужване на автомобил, участващ в състезанието.

**ПРИМЕР**

**Вход**

7

3 4 10 15 12 2 8

**Изход**

12

***Пояснение на примера***: Техническото обслужване трябва да се извърши в пунктове с номера 3 и 6.