### ЗАДАЧА B1. СУМА

**Автор: Емил Келеведжиев**

Дадена е редица от *n* цели положителни числа *а*1, *а*2, …., *аn*.

Разглеждаме сумите на числата от начален отрез на редицата *S*1 = *a*1 + *a*2 + … + *ai* и от краен отрез *S*2 = *aj*+ *aj*+1 + *aj*+2 + … + *an*−1 + *an*. Ще казваме, че двата отреза *не се застъпват*, когато 1*≤ i < j ≤ n*. При някои стойности на *i* и *j* е възможно тези суми да са равни, т.е. *S*1 = *S*2, при това равенство може да се получава при различни стойности на *i* и *j*. Напишете програма **suma**, която намира *незастъпващи се* начален и краен отрез на редицата с равни суми, съдържащи общо възможно най-голям брой числа и извежда този най-голям брой.

**Вход**

На първия ред е записана стойността на *n*. На втория ред са записани числата от дадената редица, разделени с по един интервал.

**Изход**

Програмата трябва да изведе едно цяло число, равно на търсения най-голям брой.

Ако *S*1 ≠ *S*2 за всички стойности на *i* и *j*, за които 1 ≤ *i* < *j* ≤ *n*, програмата трябва да изведе 0.

**Ограничения**

2 ≤ *n* ≤ 200 000;

Числата в дадената редица са цели положителни и всяко от тях не е по-голямо от 10 000.

**ПРИМЕР**

**Вход**

9

1 1 2 3 10 9 9 6 1

**Изход**

6