**Задача B3. Четно и нечетно**

**Автори: Павел Петров и Емил Келеведжиев**

Разглеждаме аритметичен израз, който съдържа цели положителни числа, знаците за действията събиране и умножение (означени, съответно със стандартните символи: + и \*) и не съдържа скоби. Напишете програма **odd**, която определя четността на резултата, получен след пресмятане на израза. Пресмятането на израза се извършва съгласно правилата на аритметиката. Вашата програма трябва да прочете *n* такива изрази и за всеки да изведе число 0 или 1, според това, дали изразът има четна или нечетна стойност.

**Вход**

На първия ред в записан броя *n* на изразите, които вашата програма трябва да обработи. Следват *n* реда, всеки съдържащ по един аритметичен израз, записан като низ без интервали.

**Изход**

За всеки аритметичен израз във входа, вашата програма трябва да изведе на отделен ред по едно число, равно на 0 или 1, според четността на резултата (0 – при четна стойност, 1 – при нечетна).

**Ограничения:** 1 < *n* < 11; дължината на всеки низ, задаваш израз, е по-малка от 100 000; броят на цифрите на всяко цяло число, участващо в аритметичния израз е по-малък от 100 000.

**Пример**

Вход

2

5+5\*6+3

123+6\*7\*8\*9

Изход

0

1