**Задача B1. Тройки**

**Автор: Емил Келеведжиев**

Дадена e редица от *n* отсечки с целочислени дължини: *a*1, *a*2, ..., *an*. Разглеждаме всички тройки от отсечки в редицата, такива че отсечките от тройката да могат да бъдат страни на неравностранен триъгълник. Напишете програма **triplets**, която намира броя на нееднаквите триъгълници от описания вид.

Забележки:

1. Три отсечки могат да образуват триъгълник, ако дължината на всяка от тях е по-малка от сумата на дължините на другите две отсечки.

2. Един триъгълник е неравностранен, ако дължините на страните му са различни, т.е триъгълникът не е нито равнобедрен, нито равностранен.

3. Два триъгълника са еднакви, ако дължимите на трите страни на единия триъгълник са равни на дължини на съответни страни на другия триъгълник.

**Вход:** На първия ред на стандартния вход е записана стойността на n. На втория ред на стандартния вход са записани стойностите *a*1, *a*2, ..., *an*, разделени с интервали.

**Изход:** На стандартния изход програмата трябва да изведе едно цяло число, равно на търсения брой.

**Ограничения:** 2 < *n* < 200; 0 < *ai* < 200, за *i* = 1, 2, ..., *n*.

**Пример.**

**Вход**

5

9 2 9 8 4

**Изход**

2

**Пояснение:** Броят на търсените нееднакви триъгълници е 2 и два такива триъгълника могат да бъдат триъгълниците с дължини на страните 9, 2, 8 и 9, 8, 4.