**Задача B2. Разделяне**

**Автор: Емил Келеведжиев**

Даден е низ, съставен от знаците '0' и '1'. Броят на знаците в дадения низ е четен и той съдържа равен брой '0' и '1'. Подниз наричаме част от низа (включително и целия низ), съставена от последователни знаци от дадения низ.

Разглеждаме представяне на дадения низ като слепване на негови последователни, съседни поднизове, във всеки от които има равен брой знаци '0' и '1'. Напишете програма **split**, която намира максималния брой на тези поднизове.

**Вход.** От единствен ред на стандартния вход се въвежда един низ от описания вид.

**Изход.** На един ред на стандартния изход програмата трябва да изведе едно цяло число, равно на търсения максимален брой.

**Ограничения.** Даденият низ се състои от най-много 1 000 000 знака.

|  |  |
| --- | --- |
| **Пример 1**  **Вход**  001101  **Изход**  2 | **Пример 2**  **Вход**  111000  **Изход**  1 |